

ที่ มท 0816.2/ว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 พฤษภาคม 256๔

เรื่อง .แนวทางการสนับสนุนอาหารกลางวัน รองรับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)

เรียน ผู้ว่าราชการจังหวัด ทุกจังหวัด

อ้างถึง 1. หนังสือกระทรวงมหาดไทย ด่วนที่สุด ที่ มท 0816.2/ว 2523 ลงวันที่ 30 เมษายน 2563

 2. หนังสือกระทรวงมหาดไทย ด่วนที่สุด ที่ มท ๐๘๑๖.๒/ว ๓๙๐๓ ลงวันที่ ๒ กรกฎาคม ๒๕๖๓

 ตามที่กระทรวงมหาดไทย แจ้งแนวทางการดำเนินโครงการสนับสนุนอาหารกลางวัน
ในโรงเรียน รองรับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) และปัจจุบันสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ระลอกเมษายน 2564
ได้กระจายออกไปในหลายพื้นที่ค่อนข้างรวดเร็ว จำนวนผู้ติดเชื้อสะสมและผู้ติดเชื้อรายใหม่ซึ่งเป็นการติดเชื้อ
ในประเทศได้เพิ่มจำนวนขึ้นอย่างต่อเนื่อง รัฐบาลโดยข้อเสนอของศูนย์ปฏิบัติการฉุกเฉินด้านการแพทย์
และสาธารณสุข กรณีโรคติดเชื้อไวรัสโคโรนา 2019 (COVID-19) ได้เพิ่มมาตรการควบคุมแบบบูรณาการที่จำเป็นอย่างเร่งด่วน โดยออกข้อกำหนดตามความในมาตรา ๙ แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ (ฉบับที่ ๒๐) ลงวันที่ ๑๖ เมษายน พ.ศ. ๒๕๖๔ ห้ามการใช้อาคารหรือสถานที่ของโรงเรียน
และสถาบันการศึกษาทุกประเภทเพื่อการจัดการเรียนการสอน การสอบ การฝึกอบรม หรือการทำกิจกรรมใด ๆ
ที่มีผู้เข้าร่วมกิจกรรมเป็นจำนวนมาก ทำให้เสี่ยงต่อการแพร่โรค นั้น

 กรมส่งเสริมการปกครองท้องถิ่นพิจารณาแล้ว เพื่อให้การบริหารจัดการการสนับสนุนโครงการอาหารกลางวันของสถานศึกษาในสังกัดองค์กรปกครองส่วนท้องถิ่น เป็นไปอย่างมีประสิทธิภาพ
สอดคล้องกับมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19)
ขอความร่วมมือจังหวัดกำชับให้องค์กรปกครองส่วนท้องถิ่นที่มีสถานศึกษาและศูนย์พัฒนาเด็กเล็กในสังกัด
ถือปฏิบัติตามหนังสือที่อ้างถึง โดยเคร่งครัด

 จึงเรียนมาเพื่อโปรดพิจารณา

ขอแสดงความนับถือ

 (นายประยูร รัตนเสนีย์)

อธิบดีกรมส่งเสริมการปกครองท้องถิ่น

รอง อสถ. …………………………..……..

ผอ.กศ. …………………………….….…….

ผอ.กง.ยศ. .......................................

หน.ฝ. ..............................................

หน.ง. ..............................................

จนท. ...............................................

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์ ๐ ๒๒๔๑ ๙๐๐๐ ต่อ ๕๓๒๔ / โทรสาร ๐ ๒๒๔๑ ๙๐๒๑ ต่อ ๓๑๘